open-index/open-wikipedia-markdown huggingface dataset:
Harald Bakke

**Harald Sigvard Bakke** (født 30. juni 1882 i Fredrikshald, død 11. februar 1963) var en norsk lektor, riksmålsmann og politiker (H).

Bakke hadde examen artium fra Fredrikshalds skole fra 1902, pedagogisk eksamen fra 1911 samt studiereiser i England, Frankrike, Tyskland, Belgia og Sveits. Han var cand.philol. med historie, engelsk og norsk fra Det Kongelige Frederiks Universitet fra 1912. Bakke var bestyrer ved Randsfjord private middelskole 1906–1907, lærer ved Sandnes middelskole 1907–1912, lærer ved Storms skole i Stavanger 1912–1913, adjunkt og lektor ved Haldens skole 1913–1934 samt lektor ved Foss skole fra 1934. Under andre verdenskrig fungerte han som rektor ved Hegdehaugen skole. I 1945 ble han suspendert fra sin lektorstilling som følge av sitt medlemskap i Norges Lærersamband etter læreraksjonen i 1942 og angivelige sympati med okkupasjonsmakten.

Ved siden av sitt profesjonelle virke var han aktiv i flere organisasjoner, deriblant Riksmålsforbundet. Bakke var formann i riksmålsforeningene i Sandnes, Halden og Oslo, viseformann i forbundet 1938–1939 og formann 1939–1945. Han var medlem av Halden formannskap 1916–1934 og innvalgt på Stortinget fra kjøpstedene i Østfold og Akershus fylker 1925–1936. Av øvrige verv kan nevnes formann i Halden Høyre 1915–1934, styremedlem i *[[Smaalenenes Amtstidende]]*, styremedlem i Halden Elektrisitetsverk og medlem av Fredrikshald skolestyre 1919–1925. Han var forfatter av flere biografiske, lokalhistoriske og bedriftshistoriske utgivelser.

## Referanser


## Eksterne lenker
*
Athabasca Valles

**Athabasca Valles** er en flomkanal på Mars, skåret inn i overflaten av en katastrofal flom. Det er en av de yngste kjente av disse strukturene, trolig dannet i nyere geologisk fortid på Mars. Flommen produserte karakteristiske «tåredråpe»-landformer lignende de som finnes i Channeled Scablands i USA, på jorden. Det er antatt at disse landformene ble dannet som avsetningsprosesser hvor flomvannet avga sedimenter bak motstandsdyktig berggrunn og kratre. Kilden til flomvannet er antatt å være Cerberus Fossae ved 10°&nbsp;N and 157°&nbsp;E. Grunnvann kan ha blitt fanget under en kryosfære som ble brutt da fossaen ble dannet.

## Referanser
HiRISE

**High Resolution Imaging Science Experiment** er et kamera ombord på *[[Mars Reconnaissance Orbiter]]*. Kameraet veier 65&nbsp;kg og kostet 40&nbsp;millioner dollar. Kameraet kan ta bilder av Mars med en oppløsning opp mot 0,3&nbsp;m/piksel og er i stand til å oppdage objekter med under én meter i diameter. Innen 2010 hadde HiRISE kartlagt rundt 1 % av Mars' overflate med denne kvaliteten.

## Referanser


## Eksterne lenker
* 
* HiBlog, HiRISEs offisielle blogg
* Hjelp NASA med å kategorisere bilder tatt av HiRISE
* Mønstre på Mars - 12 høyoppløselige bilder av HiRISE hos time.com
* Kart over bilder fra ASU
Kikora

**Kikora** er et norskutviklet nettbasert læremiddel for matematikkopplæring, tilpasset både læreplaner i både grunnskole og videregående opplæring. Kikora tilbyr matematikklæremidler fra 1.-10. trinn, og for videregånde. 

Det digitale læremiddelet er utviklet av et norskeid programvareselskap med samme navn som produktet, Kikora AS. Ordet "kikora" kommer fra swahili og betyr glede.

Kikora AS ble stiftet i 2005, etablert av gründere ved Institutt for Informatikk ved Universitetet i Oslo og Gründerskolen. Opprettelsen fikk finansiering av Innovasjon Norge, Kunnskapsdepartementet gjennom Utdanningsetaten i Oslo (UDE), samt private investorer. Per 2021 er Kikora AS et datterselskap av Inspera AS.

I de første fasene ble Kikora testet ut ved en rekke skoler i Oslo. Kikora benyttes nå over hele Norge, og har selskapet har kunder i Sverige og Finland. Gjennom partnere leverer Kikora matematikklæring til K12 i Belgia, Tyskland og Frankrike. 

Kikora AS arrangerer matematikkonkurransen MatteMaraton, som er Norges største matematikkonkurranse, med over 200 000 deltagende elever fra Norge hvert år (tall for 2021 og 2022).  

## Eksterne lenker
* www.kikora.no
* www.mattemaraton.no
Perklorat

**Perklorater** er salter av perklorsyre og inneholder perklorationet ClO4−.

Perklorater er oksiderende, men er ikke like reaktive som klorider, klorater eller hypokloritter. Dette er et lite paradoks da kloratomet i perklorat har oksidasjonstall +7. Det er ekstremt høyt og perklorat har også et høyt redokspotensial. Men takket være elektronene fra de fire oksygenatomene så har kloratomet fullt valensskall, noe som gjør det uvillig til å inngå i en redoksreaksjon.

At perklorater er stabile til tross for at de er sterkt oksiderende har gjort at de har fått en rekke bruksområder som for eksempel rakettdrivstoff, i fakler, i drivladninger til kollisjonsputer og i kjemiske oksygengeneratorer m.m.

Innen medisin benyttes perklorater for å behandle hyperthyreose. Perklorat begrenser skjoldbruskkjertelens evne til å ta opp jod og hemmer produksjonen av thyroxin.

## Se også
*Ammoniumperklorat
*Kaliumperklorat
*Natriumperklorat
Magne Rimestad

**Magne Rimestad** (født 6. mars 1948) er en norsk musiker og innleser.

Rimestad var bassist i Trondheimsbandet Naboens Rockeband i tiden bandet eksisterte fra 1972 til 1982, og også vokalist fra 1979 til 1982. I en 20års periode var han fast innleser blant annet for Lydbokforlaget. I 2016 sto han for tolkningen av «Det er av sine egne man skal ha det» og andre tekster på Tor Einar Bekkens CD.

## Diskografi
* *[[Naboens Rockeband (EP)|Naboens Rockeband]]* (1973)
* *[[Skarp Swing]]* (1976)
* *[[I skyggen av Shadows]]* (1977)
* *[[Martins spennende reise]]* (1977)

## Referanser


## Eksterne lenker
* 
* Naboens rockeband  hos rockheim.no
* Magne Rimestad hos rockipedia.no
Hyper Island

**Hyper Island** er et svensk firma som ble grunnlagt i Karlskrona i 1996 og som spesialiserer seg på utdanning i digitale og interaktive medier. Hyper Island er i virksomhet over hele verden, men har kontor i Karlskrona, Stockholm, London, Manchester og Singapore. 

## Metodikk
Hyper Island har til forskjell fra «vanlige» skoler ingen lærere, prøver eller bøker. Studentene arbeider i stedet med virkelige prosjekt. Forelesere fra bransjen bidrar med det seneste innen respektive område. På denne måten etterlignes arbeidslivet med tanken at studentene skal bli bedre forberedt når de kommer til sitt første jobb. Metodikken har en sterk kobling til lederutdannelser i Sveriges forsvar.

## Utdannelser

Hyper Island startet våren 2014 opp deltidsstudiet Digital Strategy i Oslo; dette går over 10 uker, kombinert dag og kveldstid.

### Lengre utdannelser
I Sverige driver Hyper Island utdannelser innen rammen for Svenske Yrkeshögskolan.

*MA Digital Media Management, London, Manchester og Singapore 
*Interactive Art Director - Stockholm
*Digital Media Creative - Stockholm
*Digital Data Strategist - Stockholm
*Mobile Creative - Stockholm
*Motion Creative - Stockholm
*Digital Apprenticeship - Stockholm

### Deltidsstudier
Kurs over 3 dager og 7 kvelder på en periode på 10 uker. 

*Digital Strategy - Oslo, Stockholm, Amsterdam og København 
*MA Digital Media Management - Singapore og London 

### Korte utdannelser
Tredagers intensivutdannelser rettet mot media- og reklamebransjen.

*Master Class, Digital Acceleration - New York, São Paulo, Stockholm, Vancouver, Buenos Aires, London, Miami, Toronto, Mixico City 
*Master Class, Business Transformation - New York og Stockholm 
*Master Class, Berlin X Wired - Berlin 
*Hyper Island Way - Stockholm og Singapore 
*Creative Data Lab - Singapore 
*Social Lab - Singapore og Kuala Lumpur 
*User Experience Lab - Singapore 
*Digital Marketing Lab - Singapore og Mumbai 
*UGL - Stockholm 

## Utmerkelser
2010 tildeltes Hyper Island Kunskapspriset  for sitt arbeid med å ha en næringslivstilpassed yrkeshøyskole som klarte å utdanne studenter som direkte etter eksamen blir veldig attraktive på arbeidsmarkedet.

## Referanser


## Eksterne lenker
* 
* Hyper Island på Facebook
Blue Kentucky Girl

***Blue Kentucky Girl*** er et album med Emmylou Harris som kom i 1979.  
## Sporliste
### Side en
# «Sister's Coming Home» med Tanya Tucker (Willie Nelson) – 2:52
# «Beneath Still Waters» (Dallas Frazier) – 3:41
# «Rough and Rocky» (Charles Justice/Shoji Tabuchi) – 3:50
# «Hickory Wind» (Gram Parsons/Bob Buchanan) – 4:01
# «Save the Last Dance for Me» (Doc Pomus/Mort Shuman) – 3:30
### Side to
# «Sorrow in the Wind» med Sharon & Cheryl White] (Jean Ritchie) – 3:28
# «They'll Never Take His Love From Me» (Leon Payne) – 2:34
# «Everytime You Leave» med Don Everly (Charlie Louvin/Ira Louvin) – 2:58
# «Blue Kentucky Girl» (Johnny Mullins) – 3:17
# «Even Cowgirls Get the Blues» med Linda Ronstadt og Dolly Parton (Rodney Crowell) – 3:56

## Eksterne lenker
*
Frösö zoo

**Frösö zoo** var en dyrepark på Frösön utenfor Östersund. Dyreparken ble nedlagt i 2020

Dyreparken åpnet i 1960 og vanligvis fantes det 700 ulike dyr der, blant annet sibirsk tiger, løve, hyene, sjiraff, sebra, fjellrev, bjørn, neshorn, ape, sjakal, alpakka og påfugl. Et 1600 m² stort tropehus med krokodille, ormer og øgler var også en av attraksjonene.

Innen dyreparkområdet fantes foruten dyrene også et sirkus og et tivoli.

## Eksterne lenker
*
Martin Tangen Jordheim

**Martin Tangen Jordheim** (født 2. desember 1989) er en norsk tidligere ishockeyspiller. Han spilte løper/center på A-laget til Stjernen som er moderklubben hans, har også spilt aldersbestemt landslag(U16, U18 og U20). Han har tidligere spilt i IK Comet, men vendte tilbake til sin moderklubb etter Comet gikk konkurs.

Per 2020 var han trener for Stjernen u18. Han er utdannet miljøterapeut og arbeider ved Frederik II videregående skole i Fredrikstad. 

## Referanser


 

## Eksterne lenker
*
Martin Bjørsland

**Martin Bjørsland** (født 15. august 1993) er en norsk ishockeyspiller. Han spiller back på A-laget til Stjernen som er moderklubben hans. Han har også spilt på aldersbestemt landslag.

## Referanser


## Eksterne lenker
*
Sikanere

**Sikanere** (latin *sicani*) var det ene av tre opprinnelige folkegrupper som i henhold til Thukydid var bosatt på Sicilia før fønikere, grekere og kartagere koloniserte øya. De andre to var sikelere og elymere. Sikanerne bodde hovedsakelig på den midtre delen av øya og deres hovedstad var Hykkara, dagens Carini.

## Historie
Det er antatt at sikanere er blant de eldste innbyggerne av Sicilia med et nedskrevet navn. Den greske historikeren Thukydid hevdet at de hadde innvandret fra Iberia, kanskje Catalonia, og støttet seg på den sicilianske historikeren Antiochos fra Syrakus for denne informasjonen. Grunnlaget for å hevde dette er ukjent. Viktige historiske bevis har blitt avdekket i form av grottemalerier av sikanere som er datert til slutten av pleistocentiden, det vil si en gang rundt 8000 f.Kr. og dette er antagelig årsaken til hvorfor historikeren Timaios fra Tauromenion betraktet dem som urbefolkningen. En del av dagens forskere mener at sikanere kan ha vært en illyrisk stamme som hadde fått kontroll over det området som tidligere hadde vært befolket av innfødte stammer. Arkeologisk utgravninger har vist at de hadde mottatt en del mykensk innflytelse.

Elymere er antatt å være det neste dokumenterte folket som bosatte seg på Sicilia, kanskje fra Egeerhavet eller fra Anatolia. De bosatte seg i det nordvestlige hjørnet av øya, og tvang sikanere til flytte seg østover. Sikelere var de neste som ankom, og antagelig fra det italienske fastlandet, kanskje i områdene rundt Liguria. De bosatte seg i den østlige delen av Sicilia. Historiske nedtegnelser begynner fønikerne som etablerte handelskolonier på øya på 1000-tallet f.Kr. og særlig med grekerne som grunnla kolonien Siracusa i 735 f.Kr. som til sist ble den største greske bystaten på Sicilia. Andre greske kolonier etablerte seg rundt på øya. Kartago, som ble kalt for punere av romerne, overtok de fønikiske koloniene. De innfødte stammene på Sicilia ble gradvis innlemmet og absorbert av de puniske og greske koloniene og forsvant til sist og holdent som egne, særskilte folk under den romerske overherredømmet.

## Språk
Noen få korte inskripsjoner på sikanernes eget språk skrevet med det greske alfabetet har blitt funnet. Med unntak av noen navn har det ikke vært mulig å oversette språket og det er derfor ikke klassifisert på grunn av manglende data.

## Se også
* Italikere
* Italiske språk
* Karthagos historie (omfatter også Sicilia)

## Referanser


## Eksterne lenker
* Sicilian Peoples: The Sicanians, ved Vincenzo Salerno
Håwards

__NOTOC__
**Håwards** var et norsk danseband som ble dannet i 2003 av Jan Kristiansen, Svein Abelsen, Håvard Dyrø som alle kom fra Frøya. En låt av bandet kom til semifinalen i NRKs konkurranse: *Årets Danseband Melodi*.

I 2006 ble det utskiftninger og bare Håvard Dyrø var igjen fra den opprinnelige besetningen. Tore Wullum, Torstein Sæther og Hans Petter Hansen ble hentet inn og bandet var nå var blitt en kvartett.   

Håwards ble oppløst i 2009.

## Diskografi (utvalg)
*2007 – *«Sjå te å klæ dæ godt»* (singel og video) 
*2008 – *[[Til hverdag og fest]]* (album) (tekst og melodier: Tore Wullum, Håvard Dyrø, Micke Lövdalen, Bjørn Fjeldvær)  

## Medlemmer
### Siste medlemmer
* Håvard Dyrø – vokalist
* Tore Wullum – gitarist
* Torstein Sæther – tangenter
* Hans Petter Hansen – trommer
### Tidligere medlemmer
* Svein Abelsen – tangenter
* Jan Kristiansen – gitarist

## Eksterne lenker
* Håwards hos rockipedia.no
Iver Håland

**Iver Håland** (født 3. juli 1993) er en norsk tidligere ishockeyspiller. Han spilte back på A-laget til Grüner Allianseidrettslag fram til 2019. Han har tidligere spilt seniorishockey i Manglerud Star, Stjernen, Lillehammer IK og Kongsvinger Knights. Moderklubben er Lillehammer IK. Han har også spilt på aldersbestemt landslag.

## Referanser


## Eksterne lenker
*
Oskar Thorsen

**Oskar Thorsen** (født 1993) er en norsk tidligere ishockeyspiller. Han har spilt back på A-laget til Stjernen. Moderklubben hans er IK Comet.

## Referanser


## Eksterne lenker
*
Robin Olsen Syversen

**Robin Olsen Syversen** (født 18. desember 1990) er en norsk ishockeyspiller som har spilt på Grüner Allianseidrettslag siden 2019.  Han har tidligere spilt løper på A-laget til Stjernen og Bergen Ishockeyklubb. Moderklubben hans er Manglerud Star. Han er lillebror til ishockeyspilleren Alexander Olsen Syversen.

## Referanser


## Eksterne lenker
* 
*
Lillehammer Vandrerhjem Stasjonen

**Lillehammer Vandrerhjem Stasjonen** er et vandrerhjem som ligger i stasjonsbygningen på i Lillehammer stasjon i Innlandet.

Vandrerhjemmet er medlem i Hostelling International og ble i 2007 stemt frem til ett av de ti beste  tilknyttet organisasjonen.

Det første vandrerhjemmet i Lillehammer kom i 1932 og lå i «Speiderhuset» og deretter på høyskolen. I 1946 ble det flyttet til Stampesletta. I forbindelse med vinter-OL i 1994 ble det flyttet til sin nåværende plassering.

## Referanser


## Eksterne lenker
*
Britannia (band)

**Britannia** er et norsk danseband, dannet i 2001 med målsetning om å nå det yngre dansepublikummet.

I februar 2007 platedebuterte dansebandet med *[[En dag av gangen (Britannia-album)|En dag av gangen]],* på plateselskapet Tylden & Co. I 2011 ga de ut albumet *[[Kjekt å være kar]]*, som de distribuerte via Rema1000-butikker på vestlandet og via SMS-bestillinger.

Grunnlegger Geir Helge Svenøy skriver musikk og tekster, på norsk, selv. Tekstene omhandler hverdagslige temaer med en positiv vri, ofte med ironi og humor.

## Medlemmer
* Geir Helge Svenøy – vokalist, gitar, låtskriver
* Stig Ove Aas – trommer
* Geir Vågenes – gitar, kor
* Nils Egil Brandsæter – keyboard, kor

## Tidligere medlemmer
* Ivan Vishkin John – keyboard, kor

## Diskografi
*2007: *[[En dag av gangen (Britannia-album)|En dag av gangen]]* (Tylden & Co)
*2008: *[[20 i stil]]* (2008)
*2011: *[[Kjekt å være kar]]* (2011)

## Referanser

## Eksterne lenker
*
En dag av gangen (Britannia-album)

***En dag av gangen*** er et musikkalbum med Britannia, utgitt i februar  av Tylden & Co.. Dette er gruppas debutalbum.

## Sporliste
# «En dag av gangen»
# «Standard kommentar»
# «Country Girl»
# «Hvem får nå se mine tårer»
# «Der du er nå»
# «Livets soloppgang»
# «Ingen andre enn du»
# «Hold meg, elsk meg»
# «Savner deg her ved min side»
# «Min engel»
# «Over alle grenser»
# «Jammen er det leit»
# «Eksosrypa»
# «Vinden i mitt seil»
# «Det fikk jeg aldri gjort»

## Referanser


## Eksterne lenker
*
20 i stil

***20 i stil*** er et musikkalbum med Britannia, utgitt i august .

## Sporliste
# «Uten et ord»
# «Si meg min venn»
# «Nå går det rykter igjen»
# «Tror jeg blir forelsket nå»
# «Kom ta min hånd»
# «Señorita»
# «Lengter»
# «Du er helt rå»
# «Vil du ha meg»
# «Ensom»
# «Nå kommer jeg snart igjen»
# «Kom rekk meg din hånd»

## Referanser


## Eksterne lenker
*
Alexander Olsen Syversen

**Alexander Olsen Syversen** er en norsk ishockeyspiller. Han har lagt opp men har tidligere spilt for Stavanger Oilers,Stjernen, Manglerud Star, Tønsberg Viking. Han har NM-Gull med Stavanger Oilers og han startet og avsluttet karrieren i Manglerud Star. Han er nå Instruktør på Olympiatoppen. 

Alexander er storebror til ishockeyspilleren Robin Olsen Syversen.

## Referanser


## Eksterne lenker
*
Til hverdag og fest

***Til hverdag og fest*** er et musikkalbum med Håwards, utgitt i 2009. Dette ble gruppas første og eneste plate.

## Sporliste

# «No fær æ te Frøya»
# «Et lys i mørket»
# «Den tiden kommer vel aldri igjen»
# «Solskinnsdag i Trøndelag»
# «Et vakkert land»
# «Du» med Grete Bogen
# «DovreSprinten»
# «Sjå te i klæ dæ godt»
# «Sommerens mystikk»
# «Dagboka»
# «Gi mæ litt tid»
# «Hitra, Frøya og Fjellværøya»
Kjekt å være kar

***Kjekt å være kar*** er et musikkalbum med Britannia, utgitt den 28. mars 2011.

## Sporliste
# «Kjekt å være kar»
# «Jeg spanderer»
# «Katten på bordet»
# «Gikk for gull»
# «Jakter på kjærlighet»
# «Fra gård til gård»
# «Livet er herlig»
# «Signaler»
# «Kanskje litt blond»
# «To fulle skap»
# «Mot nye mål»
# «Ung og dum»

## Referanser


## Eksterne lenker
*
Gerd Thoreid

**Gerd Miriam Thoreid** (født 17. september 1924 på Hamar, død 14. november 2020 på Kongsvinger) var en norsk musiker og sanger. Hun gikk for å være Norges eldste stand-up-komiker. Artistnavnet hennes var **GT-Sara**, et kallenavn hun fikk av Dag Frøland da hun deltok i radioprogrammet *[[Har du lyst har du lov (radioprogram)|Har du lyst har du lov]]*. Der sang hun «Vill ni se en stjärna», som Zarah Leander hadde gjort kjent i hele Skandinavia. Siden Thoreid alltid var på farten og initialene i navnet hennes var GT (Gerd Thoreid), ga artistnavnet seg selv, mente Dag Frøland. Hun gjorde sin første TV-opptreden i 1975.

I 2007 platedebuterte hun som 83-åring med albumet *[[GT-Sara på farten|GT-Sara på farten med Full Rulle]]*. GT-Sara ble dermed Norges eldste platedebutant noensinne. Albumet lå lenge blant toppene på VG-lista. «Ballongvisa» gikk til topps på Norsktoppen og figurerte på Norsktopplista i seks uker. 

Året etter kom albumet *[[Hva var vel livet uten deg? (album)|Hva var vel livet uten deg?]]* med Hedemarkslaget. I 2009 kom albumet *[[85 år og alt intakt]]*. GT-Sara hadde gjesteopptredener i *[[Senkveld med Thomas og Harald]]*, *[[Frokost-TV]]* og *[[Trygdekontoret]]*. Ett år var hun en av prisutdelerne på arrangementet Spellemannprisen.

## Diskografi
* 2007: *[[GT-Sara på farten|GT-Sara på farten med Full Rulle]]* (Tuft Production Team)
* 2008: *[[Hva var vel livet uten deg?]]* (Brænderi Studio)
* 2009: *[[85 år og alt intakt]]* (Slagerfabrikken)
* 2012: *[[Når Jeg Blir 88]]* (Ess Engros)

## Referanser




## Eksterne lenker
* 
*
85 år og alt intakt

***85 år og alt intakt*** er et musikkalbum med GT-Sara, utgitt i 2009.

## Sporliste
### CD 1
# «Ballongvisa»
# «Vise for gærne jinter»
# «Man skal visa lite ømhet mot hverandre»
# «Der stod du»
# «Hva var vel livet uten deg?»
# «Der björkorna susar»
# «Er det underlig man lengter bort i blant»
# «Dakota Kalle»
# «Våren kommer nå»
# «Det är så skönt, så underbart att leva»
# «Kom og syng en enkel sang om frihet»
# «Vi skal gå hand i hand»
# «På folkemunne»
# «Kan du se at våren kommer»
# «Vill ni se en stjärna»
# «En vän som du»
### CD 2
# «85 år og alt "Intakt"»
# «To kara på Bjørnøya»
# «Ekteparet som vart så uvenner»
# «Faren som hørte det bråkte på barnerommet»
# «Det kan lekke litt her og der»
# «At je itte gifte meg med en arkeolog»
# «En god venn i Spania»
# «85 år og ennå itte senil»
# «Ballongvise»
# «Vøri i 5 kirker»

## Kilder
Hva var vel livet uten deg? (album)

***Hva var vel livet uten deg?*** er et musikkalbum med GT-Sara og Hedemarkslaget, utgitt i 2008.

## Sporliste

# «Hva var vel livet uten deg?»
# «Man skal visa lite ømhet mot hverandre»
# «Der stod du»
# «Det är så skjönt, så underbart att leva»
# «Sprelske historier – avd. 1»
# «Våren kommer nå»
# «Sprelske historier – avd. 2»
# «Kan du se at våren kommer»
# «Där björkarna susar»
# «Er det underlig man lengter bort i blant»
# «Kom og syng en enkel sang om frihet»
# «Vill ni se en stjärna»

## Kilder
*
GT-Sara på farten

***GT-Sara på farten med Full Rulle*** er et musikkalbum med GT-Sara & Full Rulle (m/venner), utgitt i 2007. Dette er hennes første album, og ble utgitt etter at GT-Sara (Gerd Thoreid) var fylt 83 år.

*GT-Sara på farten med Full Rulle* ble godt mottatt av kritikere og fikk seks på terningen og førstesideoppslag i Romerikes Blad. 
Albumet lå lenge blant toppene på VG-lista. «Ballongvisa» gikk til topps på Norsktoppen og figurerte på Norsktopplista i 6 uker. Albumet ble spilt inn i *Tuft Studio* i løpet av 2006 og 2007. Under en feiring av GT-Saras 80-årsdag uttrykte jubilanten et ønske om å få spille inn en CD. Etter en  dugnad av musikere og andre ble GT-Sara Norges eldste platedebutant noensinne.

## Sporliste

# «På folkemunne» (Vidar Sandbeck)
# «Vise for gærne jinter» (Alf Prøysen/Egil Monn-Iversen)
# «Hei, hei, Josefine» (Vidar Sandbeck)
# «Rosen og sommerfuglen» (David Almerèn/Walter Lindbom/Daniel Fallström/Juul Hansen)
# «Ballongvisa» (Trond Brænne/Geir Holmsen)
# «Dakota-Kalle» (Vidar Sandbeck)
# «Måneskinnsvalsen» (Magnus Brostrup Landstad/Reidar Thommessen)
# «Anna og Johan» (Vidar Sandbeck)
# «O store Gud» (Carl C. Boberg/svensk folketone/Knut Andersen)
# «GT-Sara live, Jessheim 19/12 2006»

## Musikere / produksjon
* Jørn Arild Grefsrud - gitar, mandolin, keyboard, rytmeinstrumenter, korsang, tekniker
* Stein R. Holstad - sang, gitar, rytmeinstrumenter, korsang
* Sigbjørn Reiakvam - trommer, rytmeinstrumenter
* Pål Krosby - bass, korsang
* Hanne C. Vestøl - sang
* Mads Madsen - fiolin
* Karen-Marie Omholt - piano
* Frode Øyen - trekkspill
* Jonny Kokaas - trekkspill
*Kristian Sørensen - korsang, produksjon, tekniker, foto

## Referanser




## Eksterne lenker
* Rockipedia: GT-Sara på farten med Full Rulle 
* Discogs: GT-Sara på farten med Full Rulle
Cobá

**Cobá** er en stor ruinby fra den førkolumbiske mayakulturen i delstaten Quintana Roo på Yucatánhalvøya i Mexico. Den befinner seg rundt 90 km øst for Chichen Itza og 44 km nordvest for Tulum. Det meste av byen blei bygd mellom 500 og 900 i vår tidsregning. I sin storhetstid hadde den rundt 50&nbsp;000 innbyggere, og dekka et område på 80 km².

## Eksterne lenker
* 
* Cobá hos MayaHistory.com
Nasjonalt Garborgsenter

**Nasjonalt Garborgsenter**, eller **Garborgsenteret**, er et nasjonalt formidlingssenter for forfatterskapene til Hulda og Arne Garborg i Bryne i Rogaland, som åpnet 5. september 2012. Senteret drives av Jærmuseet, og er et supplement til kunstnerhjemmene Garborgheimen og Knudaheio. Nybygget, som kostet 50 millioner kroner å føre opp, er tegnet av Asplan Viak, og rommer også Time bibliotek i underetasjen. Bygningen er lokalisert mellom Forum Jæren og nye Bryne videregående skole, som sto ferdig i 2014.

Ideen om et Garborg-senter i Time kommune, Arne Garborgs hjemkommune, sprang ut av 150-årsjubileet for Arne Garborg sin fødsel, «Garborg-året 2001». I etterkant av jubileet tok Time Mållag initiativ til en utredning av ideen, og en arbeidsgruppe ledet av Tarald Oma, daværende leder i Time Mållag, la i 2004 frem forprosjektet «Nasjonalt Garborgsenter på Bryne – for lesing og litteratur». Prosjektet startet opp i oktober 2006 med Time Mållag, Time kommune og Rogaland fylkeskommune som initiativtagere. Time kommune fikk ansvaret for å drive prosjektet, og fra 1. april 2008 tok Jærmuseet over arbeidet. Dørene åpnet 2. juli 2012, to måneder før den offisielle åpningen.

Den permanente utstillingen i senteret er laget av Media Farm og Arkidea, til en pris av 13 millioner kroner. Siden det allerede finnes fire kunstnerhjem som presenterer ekteparets Garborg liv (Garborgheimen og Knudaheio, Kolbotn og Labråten), har senteret fokusert på å løfte frem tema fra forfatterskapene i utstillingen, og engasjere publikum i disse. En måte dette gjøres på er gjennom et rollespill, kalt *Strid*. Utstillingen passer godt inn i undervisningen i skolefagene norsk og samfunnsfag.

Leder av Garborgsenteret siden 2010 er Inger Undheim.

## Referanser


## Eksterne lenker
*
Anne Kalvig

**Anne Kathrine Kalvig** (født 1972) er en norsk religionsviter og radikalfeministisk aktivist. Hun var professor i religionsvitenskap ved Universitetet i Stavanger inntil hun sa opp sin stilling i 2023. Hun er nestleder i Women’s Declaration International i Norge.

Anne Kalvig var elev ved Kongsgård skole i Stavanger. Hun tok doktorgraden i religionsvitenskap i 2011 med avhandlingen «Åndeleg helse. Ein kulturanalytisk studie av menneske- og livssyn hos alternative terapeutar» ved Universitetet i Bergen. Hun tok hovedfag i religionsvitenskap ved Universitetet i Oslo i 1998 med oppgaven «Gjennom Lysmuren, inn i the New Age. Ein analyse av kjønnsideologi i den nye spiritualiteten». I 2016 utgav hun boka «Spiritisme - Samtaler mellom levende og døde». Hennes forskningsfelt er alternativ spiritualitet og nyreligiøsitet, religion og populærkultur, folkereligiøsitet, døden som minne og grense.

Kalvig var leder i Kvinnefronten i Stavanger per 2006, og ble i 2010 styremedlem i Kvinnegruppa Ottar i Stavanger/Rogaland, der hun i 2011 ble leder. Hun satt i Stavanger bystyre for Rødts forløper RV 2003–2005. Per 2021 var hun nestleder i organisasjonen Women’s Declaration International (WDI), tidligere Women's Human Rights Campaign Norge (WHRC).

I oktober 2023 ga hun ut boken *Kjønnstru: Kampen om røynda* på eget forlag Medvit. I boka skriver hun at hun valgte å si opp stillingen ved universitetet fordi hun mente seg «stemplet og forfulgt» av forskerkolleger ved Universitetet i Stavanger, bl.a. i forskning som hun mente beskrev henne som en trussel mot demokratiet og menneskerettighetene og et varsel mot henne fra instituttleder for kjønnsforskningsinstituttet. Hun kritiserer også sin tidligere organisasjon Kvinnefronten for å ha stemplet henne og andre kvinner som rasister, sexister og transfober. I 2024 fortalte hun at hun vil omskolere seg til gartner fordi hun mener det ikke er plass til henne i akademia fordi hun «går mot makta», og uttalte at hun mente både Human-Etisk Forbund og Ekstremismekommisjonen hadde stemplet henne som høyreekstrem. Kalvig klaget HEF inn til Statsforvalteren, men klagen ble avvist.

## Referanser


## Eksterne lenker
Sørlandets Kompetansefond

**Sørlandets Kompetansefond** er organisert som en stiftelse og ble opprettet 27. september 2000 av de 15 kommunene i Vest-Agder. Fondets midler ble reist gjennom en donasjon av aksjer i det fusjonerte kraftselskapet Agder Energi AS. Aksjeposten i Agder Energi ble i desember 2002 solgt til Statkraft Holding AS. Salgssummen fratrukket omkostninger utgjør Kompetansefondets grunnkapital. Stiftelsens grunnkapital var 612 millioner pr. 31. desember 2010.

## Vedtektene
Vedtektene fastslår at fondet skal tjene Vest-Agders innbyggere på lang sikt ved å bidra til kompetanseheving i fylket til sikring og etablering av arbeidsplasser og gode levekår. Med kompetanse menes evnen til å etablere og anvende kunnskap til praktiske formål. Fondet skal bidra til å utvikle Universitetet i Agder. Støtte kan gis til offentlige eller private forsknings- og utdanningsinstitusjoner, offentlige og private foretak. Det gis ikke støtte til enkeltpersoner

## Historikk
Sørlandets Kompetansefond har frem til 2010 bevilget ca. 280 mill. kr. til kompetanseprosjekter i Vest-Agder. Av viktige resultater kan det trekkes frem at Høgskolen i Agder (HiA) fikk universitetsstatus 1. september 2007. Kompetansefondet bevilget i alt ca. 50 mill. kr. direkte til prosjekt «Universitetsbygging». I tillegg ble det bevilget ca. 30 mill. kr. i perioden 2003 &ndash; 2006 til understøttende tiltak ved HiA. Fondet har etter 2007 fortsatt å bevilge betydelige beløp til Universitetet i Agder (UiA), men til mer fokuserte prosjekter i henhold til fondets strategi. Kompetansefondet har i perioden 2001 til 2009 bevilget 23 mill. kr. til forskning ved Sørlandet Sykehus (SSHF), noe som har bidradd til at institusjonen har en forskningsaktivitet som langt overstiger FoU-satsingen ved de andre ikke-universitetssykehusene i landet. Av bevilgningene til privat sektor er det gitt 25 mill. kr. til forskning ved Elkem Solar AS og til sekretariatet for offshoreindustrien i regionen (NODE) som i 2009 fikk status som Norwegian Centre of Expertise (NCE).

## Satsingsområder
Sørlandets Kompetansefond legger opp til å tildele 20&ndash;25 millioner kroner i året til ulike kompetanseprosjekter. Tildelingene rettes mot fire satsingsområder. Det er Maritim sektor / offshore, prosessindustri/materialteknologi, fornybar energi og opplevelsesøkonomi.

## Administrasjon og styre
Administrerende direktør er Peter Klemsdal, og administrasjonen holder til i Vestre Strandgate 27 i Kristiansand. Styret består pr 2020 av: Torger Reve (styreleder), Roy Mersland (nestleder), Inger Marethe Egeland, Siren Marcussen Neset, Jan Oddvar Skisland, Margrethe Handeland og Erik Løkke Øwre.

## Referanser


## Eksterne lenker
* Hjemmesidene til Sørlandets Kompetansefond
Oljereserver i Libya

**[[Olje]]reservene i [[Libya]]** er de største i Afrika og de niende største i verden per 2007 med 41,5 milliarder fat (6,60 x 109 m³). Per 2006 var oljeproduksjonen 1,8 millioner fat per dag (290 x 103 m³/dag), noe som ga Libya 23 års reserver ved daværende produksjonshastighet dersom ingen nye oljereserver skulle bli funnet. Libya betraktes som et meget attraktivt oljeområde på grunn av landets lave oljeproduksjonskostnader (så lavt som 1 USD per fat på noen felt) og dets nære beliggenhet til europeiske markeder. 

Libya ønsker å øke produksjonen fra 1,8 millioner fat per dag (290 x 103 m³/dag) i 2006 til 3 millioner fat per dag (480 x 103 m³/dag) i løpet av 2010-13, men med de eksisterende oljefeltene som gjennomgår en produksjonsnedgang på 7-8%, er Libyas utfordring hovedsakelig å opprettholde produksjon på eldre felt samtidig som å finne og utvikle nye oljefelter. Størsteparten av landet er fortsatt uutforsket som følge av tidligere sanksjoner og uenigheter med utenlandske oljeselskaper. 

Akkumulert produksjon i 2009 var 27 Gbbl (4,29 x 109 m³). Gitt dette tallet vil det utgjøre 65% av reservene. Boringen av oljebrønner i Libya ble først godkjent av petroleumsloven av 1955. National Oil Corporation (NOC) er det største oljeselskapet i Libya. 

## Referanser
Río Pacuare

**Río Pacuare** er ei elv øst i Costa Rica. Den springer ut i fjellkjeden Cordillera de Talamanca og renner om lag 108 km ut til Det karibiske hav. Ei strekning av elva fungerer som grense mellom provinsene Cartago og Limón. Den er ei svært populær elv for rafting, elvepadling og andre aktiviteter. *[[National Geographic]]* har valgt den ut som en av verdens ti beste elveturer. I regnskogen som omgir elva, holder noen tusen cabecar-indianere til. Skogen har også et rikt dyreliv.

Navnet Pacuare stammer sannsynligvis fra det utdødde språket huetar, men betydninga er ukjent.

## Referanser
Alebrije

**Alebrije** er et meksikansk håndverksprodukt i form av fantasivesener i sterke farger. De lages enten av tre eller av ulike typer papir eller kartong, og blir deretter malt. Alebrijene blei oppfunnet av kunstneren Pedro Linares i 1936. De blei særlig populære i Oaxaca, ettersom dette området allerede hadde tradisjon med å skjære ut dyrefigurer i tre, og er i dag et av de mest typiske håndverkproduktene fra denne delstaten.

## Eksterne lenker
*
Tim Cook

**Timothy Donald Cook** (født 1960) er administrerende direktør i Apple. Han overtok for Steve Jobs som konsernsjef 24. august 2011, etter å ha jobbet for Apple siden mars 1998. 

## Tidlig liv
Cook vokste opp i Robertsdale i Alabama og har en grad i industriell økonomi fra Auburn University i 1982 og en master of business administration fra Duke University, Fuqua School of Business i 1988. Hans far var skipsverftsarbeider, mens moren var husmor.

## Referanser


## Eksterne lenker
* Biografi om Tim Cook hos Apple
Johnny Kristiansen

**Johnny Kristiansen Borden** (født 14. oktober 1992) er en norsk fotballkeeper som spiller for Vindbjart.

Kristiansen var fra juli 2011 utleid fra  til , men var tilbake til 2012-sesongen. Han har tidligere spilt for .  Han signerte for Vindbjart før 2013-sesongen.

## Referanser


## Eksterne lenker
*
West Brompton stasjon

**West Brompton** er en jernbane- og undergrunnsstasjon i London. Jernbanedelen ligger på West London-linjen, og betjenes av selskapene London Overground og Southern.

|}
## Eksterne lenker
* West Brompton jernbanestasjon National Rail Enquiries (Engelsk)
* West Brompton Underground Station Transport for London (Engelsk)
Warren Wiebe

**Warren Ray Wiebe** (født 18. juli 1953, død 25. oktober 1998) var en vokalist fra San Diego.

## Historie
Etter å ha spilt bassgitar i forskjellige band og sammensetninger, ble Warren Wiebe oppdaget av produsentene og låtskriverne David Foster og Burt Bacharach i Los Angeles 1987. Han gjorde blant annet duetten «Listen to Me» sammen med Celine Dion til filmen med samme navn. Sangen ble dog aldri offisielt utgitt.

## Referanser


## Eksterne lenker
* 
* 
*
Emil Österman

**Karl Emil Österman** (født 11. januar 1870 i Västra Vingåker, død 8. mars 1927) var en svensk maler. Han var tvillingbror av Bernard Österman. 

Han studerte ved Konstakademin i Stockholm i 1890-1893 i Stockholm, hvor han vant den kongelige medaljen for «Fersens mord». Han fortsatte deretter sine studier i Frankrike, Italia, Spania og andre land 1894-1899. Osterman arbeidet utelukkende som portrettmaler. 

## Kunstverk
Blant hans arbeider er å nevne:

* *Gammal fru* (1899, Nationalmuseum). 
* Konung *[[Oskar II]]* (1899 og flere senere, et i Nordiska museet). 
* Målaren *[[Edward Rosenberg]]* (1901, Nationalmuseum), 
* Målaren *Johan Reinhold Norstedt* (1902, Konstakademien), 
* Konstnärens hustru (1906).
* Professor *[[Carl Peter Curman]]* (1908). 
* Statsminister *[[Arvid Lindman]]* (1909). 
* Dubbelporträttet *Efter middagen* (1909).
* Konung *[[Gustaf V]]* (1912, Stockholms slott).
* Greve *[[Fredrik Wachtmeister]]* (1916, Konstakademien).

## Referanser
Handöl

**Handöl** er et svensk småsted ved foten av fjellet Snasahögarna i vestre Jämtland.

Handöl er mest kjent for sitt klebersteinsbrudd, og for at restene av Armfeldts karolinerarmé kom til den lille byen etter sin dødsmarsj fra Trondheim over fjellet på nyåret 1719. Det antas at ca. 3&nbsp;000 av 5&nbsp;800 mann mistet livet i kulden og snøen. Over hendelsen ble det reist en minnesstein i 1910.

I Handöl ligger også Ånnsjöns fågelstation, der man siden 1988 har studert fugelepopulasjonen rundt Ånnsjön og i de omkringliggende fjellområdene. Dessuten finner man Handöls kapell.

## Se også
*Karolinernes dødsmarsj

## Videre lesning
* 
*
Tirupati (by)

**Tirupati** (telugu: ) er en stor pilegrimsby i distriktet Chittoor og den syvende største byen i den indiske delstaten Andhra Pradesh. Den ligger ved foten av Østlige Ghats, 550 km sør for delstatshovedstaden Hyderabad, 250 km øst for Bangalore og 150 km nord for Chennai. Byen hadde 228&nbsp;202 innbyggere ved folketellingen i 2001. Folketellingen i 2011 viste et innbyggertall på . 

Tirupati er kjent for Tirumala Venkateswara-tempelet som er dedikert til Venkateswara. Tempelet ligger ca. 10 km nordvest for Tirupati i Tirumalaåsene i en høyde på 853 moh. Tempelet er et av de viktigste pilegrimsmålene for hinduer i India og blir besøkt av millioner av pilegrimer hvert år, noe som gjør det til et av de travleste pilegrimsstedene i verden. I selve byen Tirupati finnes det også en rekke templer, men byen er først og fremst kjent for sine treleker, kobber og messinggjenstander. Byen er også et viktig økonomisk og pedagogisk knutepunkt for de sørlige delene av Andhra Pradesh.

## Referanser


## Eksterne lenker
* 
*  
* Sri Venkateswara-tempelet
* Tirupati på Glorious India
Rothe Erde (ThyssenKrupp)

**Rothe Erde** er en produsent av store kulelager som befinner seg i Dortmund i den tyske delstaten Nordrhein-Westfalen. Industribedriften tilhører idag næringsforbundet ThyssenKrupp. Rothe Erde lager store kulelager, ringer, ledningsdekte kulelager og metallkranser.
Protoplasma

**Protoplasma** er en celles samlede materie. Protoplasma deles inn i cytoplasma og cellekjerne. Betegnelsen ble første gang brukt i 1839 av den tsjekkiske fysiologen Jan Evangelista Purkyně (1787–1869) og i 1846 av tyskeren Hugo von Mohl (1805–72), grunnleggeren av plantecytologien.

«Protoplasma» er en eldre betegnelse.

## Se også
* Cytoplasma

## Referanser
Sørwestfalen

**Sørwestfalen** er en region i den sørlige delen av Westfalen. Regionen utgjorde frem til begynnelsen av 1800-tallet intet enhetlig territorium, og heller ikke idag er den helt nøyaktig avgrenset. Navnet brukes idag om den sørlige delen av den tidligere provinsen Westfalen, og omfatter Sauerland (med unntak av Upland i Hessen), det meste av Wittgensteiner Land og Siegerland, og Hellwegbörden med unntak av Kreis Unna.
Strix (mytologi)

**Strix**, i flertall strigae (latin), striges (gresk) eller strixes (engelsk), er i romersk mytologi et flygende, hvinende, kjøttetende og bloddrikkende nattvesen som røver eller forgriper seg på barn. Ofte ble strixer forklart som kvinner omskapt til onde demoner i form av ugler eller ravner, på jakt etter amorøse eventyr eller spedbarn å spise.

«Strix» er det gamle latinske og greske ordet for «ugle». *[[Strix (slekt)|Strix]]* er også et vitenskapelig slektsnavn på en gruppe med ugler.

## Liknende vesener
Fugleskikkelsen strix har likheter med og forbindelser til flere vesener i oldtidas forestillingsverden. Det gjelder blant annet grekernes erotisk utfordrende og tidvis kannibalistiske gudinne Lamia og deres Gello, en demon eller gjenganger etter døde, unge kvinner som kunne forsårsake aborter, spedbarndød og barnløshet. Strixer kan også knyttes til kvinnelige skikkelser som lilim, de mange demondøtrene til Lilith, Adams første kone, i mesopotamisk og jødisk mytologi, som igjen er i slekt med de kvinnelige nattdemonene succubi, en antikk variant av marer som piner menn i søvne med nattlige samleier. 

Forestillingene om striges har sammen med andre folkelige fortellinger vært forbilde for og gitt inspirasjon til flygende natthekser i seinere folketro. Troen på uhyggelige, kannibalistiske hekser kommer også til uttrykk i den germanske lovsamlinga «Saliske lov» (*Lex Salica*) fra 500-tallet og i folks forestillinger om *striga* (også skrevet *stria*, tilsvarer heksevampyren *strigoi* i rumensk folklore) som kunne fortære en mann innenfra og fly gjennom natta.  Slike forestillinger ser ut til å ha vært vanlig blant en rekke germanske folkeslag tidlig i middelalderen. 

Valravnen, kjent fra to danske middelalderbalalder, har også visse likheter med strixene; det var en forhekset mann i ravneskikkelse som bare kunne slippe fri ved å drikke blod fra et spedbarn.

## Se også
* Vampyr
* Heks
* Mare
Apokalypsens fire ryttere

**Apokalypsens fire ryttere** er fire skikkelser i Johannes' åpenbaring, det siste skriftet i Bibelen og kristendommens apokalyptiske fortelling om Guds plan for jordas undergang. Skapningene rir på hester av forskjellig farge og representerer endetidstegn, hendelser og ulykker som angivelig vil skje i endetiden før Kristus kommer tilbake og Gud holder dom over gode og onde mennesker.

Ifølge apostelen Johannes' profetiske framtidsvisjon om historiens avslutning, slippes fire ryttere fri når fire segl på Guds bokrull blir brutt: En verdenserobrer bevæpnet med pil og bue kommer ridende på en hvit hest, en menneskeslakter med sverd på en rød, en kjøpmann med skålvekt på en svart og Døden på en gulblek. Rytterne kan tolkes som personifikasjoner av grunnleggende krefter og kommende katastrofer som pest, krig, hungersnød og død. Skapningene er dessuten budbringere med varsel om dommedag. Rytteren på den hvite hesten har også blitt forklart som symbol på den seirende kristne misjon. 

Det allegoriske motivet er kjent fra flere kunstverk.

## Bibeltekst

## Fortolkning

I sin religiøse åpenbaring ser apostelen Johannes Gud i himmelen med en forseglet skriftrull eller bok i høyre hånd. Rytterne kommer til syne når de første fire av sju segl en etter en blir åpnet av Guds lam. Lammet kan også være Løven av Judas stamme eller en verdig prins, figurer som alle kan tolkes som Kristus.  

Den seirende krigeren med krone på den hvite hesten kan være en hærfører eller konge som er ren og opphøyd. Skikkelsen har blitt tolket både som Kristus og Antikrist. Rytteren med sverd på den flammende røde hesten symboliserer ufred, nedslaktning, krig og konflikt. Rytteren på den svarte hesten har en skålvekt som kan måle og veie fødevarer. Hvete og bygg har høy pris, men ikke matoljer. Det kan vise til matmangel, sult, nød og økonomisk utbytting. Den siste rytteren, som direkte kalles Døden, sitter på en gulblek (gulgrønn) hest, med dødsriket (Hades) følgende etter. Fargen her symboliserer sykdom. 

Teksten oppsummerer de fire rytternes ritt og sier at «de fikk makt over fjerdedelen av jorden, så de kunne drepe med sverd, hungersnød og pest og ved jordens ville dyr.» Dette bildet kan ses som en parallell til tegn på verdens ende i Matteusevangeliets 24. og 25. kapitler og Lukasevangeliet 21. kapittel.

## Referanser


## Eksterne lenker
*
Arnfinn Uthus

**Arnfinn Uthus** (født 10. april 1957) er varaordfører i Elverum kommune for Senterpartiet. Han ble valgt som varaordfører etter kommunevalget i 2007 for perioden 2007 – 2011. Han blei gjenvalgt i 2011.

## Karriere

Han har jobbet i Elverum kommune ved eiendomsavdelingen i en årrekke som virksomhetsleder.
Han er også styremedlem i Namibiaforeningen. 

## Eksterne lenker

* Senterpartiet Elverum

* https://web.archive.org/web/20120309013147/http://www.namibiaforeningen.no/styret.138572.no.html
Teletskojesjøen

**Teletskojesjøen** (russisk: Теле́цкое о́зеро, altaisk: Алтын Кӧл – «Gullsjøen») er den største innsjøen i Altajfjellene og i republikken Altaj i Russland, og er del av verneområdet De gylne fjellene som står på UNESCOs verdensarvliste. 

## Geografi
Den avlange innsjøen ligger 436 meter over havet, mellom fjellryggene Korbu (Корбу) og Altyntu (Алтынту) og er hele 77,7 kilometer lang med en gjennomsnittlig bredde på 2–3 kilometer og en største bredde på 5,2 kilometer. Til tross for et areal på bare 223 km², rommer den dype innsjøen 40&nbsp;km³ vann. Den har en gjennomsnittlig dybde på 174 meter og en maksimal dybde på 325 meter, og er med det den tredje dypeste innsjøen i Russland etter Bajkalsjøen (1741&nbsp;m) og Det kaspiske hav (980&nbsp;m).

Av omtrent 70 elver og 150 bekker som løper ut i Teletskojesjøen er elva Tsjulysjman den største, og omtrent 70% av innsjøens vann kommer fra denne elva som munner ut i innsjøens sørøstlige del. Innsjøens utløp er i nordvest, til elva Bija, som senere løper sammen med Katun og danner elva Ob, en av Sibirs største elver.

## Bruk av innsjøen
Innsjøen er rik på fisk, blant annet laksefisken taimen (*Hucho taimen*), harrer (*Thymallus*), siker (*Coregonus*) og abbor (*Perca fluviatilis*). Enkelte av de totalt 16 fiskeslagene som finnes i innsjøen er endemiske.

Det finnes tre bosetninger rundt innsjøen: Logatsj (Иогач) med omtrent 1300 innbyggere, Artybasj (Артыбаш) med omtrent 500 innbyggere, og Jajlju (Яйлю) med omtrent 250 innbyggere. Innsjøen er et populært feriemål, og det antas at 70–100 tusen mennesker besøker innsjøen årlig.

## Klima
I sju av årets kaldeste tolv måneder holder vannet stort sett under 4&nbsp;°C. Hvert år fryser den nordlige delen av innsjøen til i flere måneder om vinteren, mens hele innsjøen fryser til i gjennomsnitt omtrent hvert tredje år. I slutten av juli kan temperaturen i den øverste delen av vannet stige til 17-20&nbsp;°C.

## Legenden om opphavet til navnet «Gullsjøen»
På altaisk heter innsjeøn *Gullsjøen* (Алтын Кӧл). Altaifolket har en gammel legende om opphavet til dette navnet. Ifølge legenden hendte det en gang at gudene ble sinte på Altaifolket. Da forsvant dyrene fra skogene, fisken fra elvene, og mange av innsjøene tørket ut. Folk slapp opp for mat og hungersnøden kom til Altaj. Etterhvert var det bare en rik mann som ikke lenger sultet, men en dag slapp også han opp for mat. Da tok han med seg en gullbarre formet som et hestehode for å kjøpe mat for. Han reiste rundt i hele Altaj, men ingen steder var det mat, og der det var litt mat var det ingen som ville bytte den mot den uspiselige gullbarren. I fortvilelse endte mannen med å hive gullbaren i innsjøen, før han selv hoppet etter.

## Galleri

Fil:Пенёк с книгой и озеро.jpg
Fil:Kater teletskoe lake.JPG|Eksursjonsbåten Vostok foran Artybasj
Fil:Grotto teletskoe lake.jpg|Én av grottene rundt innsjøen
Fil:Жара-а!.jpg|Isbading
Fil:View on Iogach settlement.jpg|Logatsj
Fil:Teletskoe ozero yug.jpg|Sørsida


## Referanser




## Eksterne lenker
*
José Craveirinha

**José Craveirinha** (1922–2003) var en mosambikisk poet, journalist og forfatter.

Hans dikt, skrevet på portugisisk, handlet om rasisme og den portugisiske koloniale dominansen over Mosambik. Craveirinha var en av de afrikanske pionerene i Négritude-bevegelsen. Som journalist, bidro Craveirinha til utallige mosambikanske magasiner og aviser, deriblant O Brado Africano, Noticias da Tarde, Voz de Moçambique, Noticias da Beira, Diario de Moçambique og Voz Africana. Han har også spilt fotball og trent en rekke idrettsutøvere. 

Craveirinha skrev også under pseudonym som Mário Vieira, José Cravo, Jesuino Cravo og Abilio Cossa. Han ble fengslet i isolat under den fascistiske portugisiske regimet i 1965 og han satt fengslet frem til 1974 for hans medlemskap i den ledende bevegelsen for frigjøring av Mosambik fra portugisisk styre. Craveirinha ble tildelt *[[Camões-prisen|Prémio Camões]]*, et høyt verdsatt utmerkelse for litteratur, i 1991. Han ble vurdert flere ganger til Nobelprisen i litteratur. I 2003 ble Craveirinha erklært en nasjonalhelt av president Joaquim Chissano fra Mosambik, som lovpriste Craveirinha og hans litterære bidrag under kampen mot kolonialismen. 

## Priser og utmerkelser
* Camões-prisen 1991
* Afrikas röst 2002

## Utgivelser på svensk
(ingen utgivelser på norsk)
* *Dikter* (Ordfront 2002) ISBN 9789173248969
* *Att stava till ett kosmos* (Almaviva 2006) ISBN 9789197404761

## Referanser
Piken med sølvhåret

***«Piken med sølvhåret»*** er en kjærlighetsroman av Margit Sandemo skrevet i 1971. Den har gått som føljetong i flere ukeblader i Norden. Originalens tittel er **«Flickan med silverhåret»**. Handlingen er lagt til Ukraina på 1700-tallet, og omhandler Koppers Lisa, som skiller seg ut i den svenske landsbyen i Ukraina, på grunn av det lyse håret sitt. Da hun berger en kosakk etter å ha blitt torturert av tatarene, begynner et helt nytt eventyr for Lisa. Hun blir kidnappet av tatarene, og holdt i fangenskap i 4 lange år, før hun ved en tilfeldighet møter sin kosakk igjen: Vasili. Han er en hard brutal mann, men sakte, men sikker vokser kjærligheten mellom disse.  Boken ble utgitt som nr 7 i serien «Margit Sandemos beste føljetonger».

## Utgivelser i utvalg
*«Margit Sandemos beste føljetonger nr. 7», Bladkompaniet 1981  ISBN 82-509-1104-0
*«Margit Sandemos beste» dobbeltbok, Schibsted Forlagene 2005

## Kilder
*«Kjære Margit», Bladkompaniet 1994